Експортиране на PDF – сигурност

Съдържание
Индекс 🔎︎

# Сигурност

Задава настройките за защита на експортирания PDF файл.

За достъп до тази команда...

Изберете раздела Файл - Експортиране като - Експортиране като PDF - Сигурност.

Зададените с парола ограничения за разрешения на документа ще бъдат съблюдавани само от четци на PDF, съвместими с версия 1.5 на формата. Следователно в по-стари PDF четци ограниченията може да нямат ефект.

## Задаване на пароли

Щракнете, за да отворите диалогов прозорец, в който да въведете паролите.

Можете да зададете парола, която да се изисква за разглеждане на PDF документа. Можете да зададете и допълнителна парола, която позволява на разглеждащия да редактира и/или печата документа.

## Печатане

### Забранено

Отпечатването на документа не е разрешено.

### Ниска разделителна способност (150 т./инч)

Документът може да бъде отпечатван само с ниска разделителна способност (150 точки на инч). Не всички четци за PDF спазват тази настройка.

### Висока разделителна способност

Документът може да бъде отпечатван с висока разделителна способност.

## Промени

### Забранени

Не са разрешени промени в съдържанието.

### Вмъкване, изтриване и завъртане на страници

Разрешено е само вмъкване, изтриване и завъртане на страниците.

### Попълване на формулярни полета

Разрешено е само попълването на полета от формуляри.

### Коментиране, попълване на формулярни полета

Разрешено е само коментиране и попълване на полета във формуляри.

### Всичко освен извличане на страници

Разрешени са всички промени освен извличането на страници.

## Съдържание

### Разрешено копиране на съдържанието

Изберете, за да разрешите копирането на съдържание в клипборда.

### Текстът поддържа инструменти за достъпност

Изберете, за да разрешите достъп до текста на инструментите за достъпност.

Теми, свързани с показаната

Общи

Начален изглед

Потребителски интерфейс

Връзки

Сигурност

Цифрови подписи

Експортиране като PDF

Параметри на командния ред за експортиране на PDF