Съдържание
Индекс 🔎︎

# Логически функции

Тази категория съдържа логическите функции.

### Обработка на нелогически аргументи в логически функции

- Нулата (0) е еквивалентна на FALSE, а всички останали числа – на TRUE.

- Празните клетки и клетките с текст се игнорират.

- Ако са игнорирани всички аргументи, възниква грешка #VALUE.

- Ако някой аргумент е директен текст (не текст в клетка), възниква грешка #VALUE.

- Грешки, подадени като аргументи, предизвикват грешка.

За достъп до тази команда...

Вмъкване - Функция - Категория Логически

### ISNA

Връща TRUE, ако клетка съдържа стойността за грешка #N/A (не е налична стойност).

Ако възникне грешка, функцията връща FALSE.

#### Синтаксис

ISNA(Стойност)

Стойност е стойността или изразът, който да бъде проверен.

#### Пример

=ISNA(D3) връща FALSE.

### IFERROR

Връща първата стойност, ако клетката не съдържа стойност за грешка, или алтернативната в противен случай.

Тази функция е налична от LibreOffice 4.0.

#### Синтаксис

IFERROR(Стойност; Алтернативна_стойност)

Стойност е стойност или израз, който ще бъде върнат, ако ако не е равен на или не дава като резултат стойност за грешка.

Алтернативна_стойност е стойност или израз, който ще бъде върнат, ако изразът или стойността в Стойност е равен на или дава като резултат стойност за грешка.

#### Пример

=IFERROR(C8; C9), при условие че клетката C8 съдържа =1/0, връща стойността на C9, защото 1/0 е грешка.

=IFERROR(C8; C9), при условие че клетката C8 съдържа 13, връща 13 – стойността на C8, – защото тя не е грешка.

## IFS

IFS е множествена функция IF.

## SWITCH

SWITCH сравнява израз със стойностите от стойност1 до стойностn и връща резултата, съответстващ на първата равна на израза стойност. Ако няма съвпадение и е даден подразбиран резултат, ще бъде върнат той.

## AND

Връща TRUE, ако всички аргументи са TRUE. Ако поне един от елементите е FALSE, тази функция връща стойността FALSE.

Аргументите са или логически изрази (TRUE, 1<5, 2+3=7, B8<10), които връщат логически стойности, или масиви (A1:C3), съдържащи логически стойности.

#### Синтаксис

AND(Логическа стойност 1 [; Логическа стойност 2 [; … [; Логическа стойност 255]]])

Логическа стойност 1, Логическа стойност 2, … , Логическа стойност 255 са булеви стойности или обръщения към клетки или диапазони от клетки с логически стойности.

Тази функция игнорира текстовете и празните клетки в диапазон с данни. Ако подозирате, че резултатът ѝ е погрешен, потърсете текст в диапазоните с данни. За да осветите текстовото съдържание в диапазон с данни, използвайте функционалността за осветяване на стойности.

#### Пример

Трябва да се проверят логическите стойности на изразите 12<13; 14>12 и 7<6:

=AND(12<13;14>12;7<6) връща FALSE.

=AND(FALSE();TRUE()) връща FALSE.

## FALSE

Връща логическата стойност FALSE. Функцията FALSE() не изисква аргументи и винаги връща логическата стойност FALSE.

#### Синтаксис

FALSE()

#### Пример

=FALSE() връща FALSE.

=NOT(FALSE()) връща TRUE.

## IF

Задава логическата проверка, която да бъде извършена.

#### Синтаксис

IF(Проверка [; [СтойностПриTRUE] [; [СтойностПриFALSE]]])

Проверка е стойност или израз с резултат TRUE или FALSE.

СтойностПриTRUE (незадължителен) е стойността, която се връща, ако логическата проверка даде стойност TRUE.

СтойностПриFALSE (незадължителен) е стойността, която се връща, ако логическата проверка даде стойност FALSE.

Във функциите на LibreOffice Calc параметрите, отбелязани като „незадължителни“, могат да се пропускат само ако след тях не следват още параметри. Например, ако функцията приема четири параметъра, от които последните два са незадължителни, можете да изпуснете четвъртия параметър или третия и четвъртия, но не и само третия.

#### Пример

=IF(A1>5;100;"твърде малко") Ако стойността в A1 е по-голяма от 5, се връща стойност 100; в противен случай се връща текстът твърде малко.

=IF(A1>5;;"твърде малко") Ако стойността в A1 е по-голяма от 5, се връща стойност 0, защото празните параметри се приемат за 0; в противен случай се връща текстът твърде малко.

=IF(A1>5;100;) Ако стойността в A1 е по-малка от 5, се връща стойност 0, защото празният СтойностПриFALSE се интерпретира като 0; В противен случай се връща 100.

## NOT

Обръща (инвертира) логическа стойност.

#### Синтаксис

NOT(ЛогическаСтойност)

ЛогическаСтойност е стойността, която да бъде обърната.

#### Пример

=NOT(A). A=TRUE се обръща в A=FALSE.

## OR

Връща TRUE, ако поне един аргумент е TRUE. Тази функция връща стойността FALSE, ако всички аргументи имат стойност FALSE.

Аргументите са или логически изрази (TRUE, 1<5, 2+3=7, B8<10), които връщат логически стойности, или масиви (A1:C3), съдържащи логически стойности.

#### Синтаксис

OR(Логическа стойност 1 [; Логическа стойност 2 [; … [; Логическа стойност 255]]])

Логическа стойност 1, Логическа стойност 2, … , Логическа стойност 255 са булеви стойности или обръщения към клетки или диапазони от клетки с логически стойности.

Тази функция игнорира текстовете и празните клетки в диапазон с данни. Ако подозирате, че резултатът ѝ е погрешен, потърсете текст в диапазоните с данни. За да осветите текстовото съдържание в диапазон с данни, използвайте функционалността за осветяване на стойности.

#### Пример

Трябва да се проверят логическите стойности на изразите 12<11; 13>22 и 45=45.

=OR(12<11;13>22;45=45) връща TRUE.

=OR(FALSE();TRUE()) връща TRUE.

## TRUE

Резултатната логическа стойност е TRUE. Функцията TRUE() не изисква аргументи и винаги връща логическата стойност TRUE.

#### Синтаксис

TRUE()

#### Пример

Ако A=TRUE и B=FALSE, важат следните примери:

=AND(A;B) връща FALSE.

=OR(A;B) връща TRUE.

=NOT(AND(A;B)) връща TRUE.

## XOR

Връща TRUE, ако нечетен брой от аргументите имат стойност TRUE.

Аргументите са или логически изрази (TRUE, 1<5, 2+3=7, B8<10), които връщат логически стойности, или масиви (A1:C3), съдържащи логически стойности.

Тази функция е налична от LibreOffice 4.0.

#### Синтаксис

XOR(Логическа стойност 1 [; Логическа стойност 2 [; … [; Логическа стойност 255]]])

Логическа стойност 1, Логическа стойност 2, … , Логическа стойност 255 са булеви стойности или обръщения към клетки или диапазони от клетки с логически стойности.

#### Пример

=XOR(TRUE();TRUE()) връща FALSE.

=XOR(TRUE();TRUE();TRUE()) връща TRUE.

=XOR(FALSE();TRUE()) връща TRUE.

Теми, свързани с показаната

Функции по категория