Съдържание
Индекс 🔎︎

# Стандартен филтър

Задава логическите условия за филтриране на данните от таблицата. Диалоговият прозорец е достъпен за документи – електронни таблици, както и за таблици и формуляри в бази от данни. Диалоговият прозорец за бази от данни не съдържа бутона Още настройки.

За достъп до тази команда...

Изберете Данни - Още филтри - Стандартен филтър.

Изглед на таблица в база от данни: икона Стандартен филтър в лентата с инструменти База от данни.

Изглед на формуляр: икона Стандартен филтър в лентата Формуляр.

Стандартен филтър

Прилагане на филтри

## Критерии за филтриране

Можете да дефинирате филтър като посочите типа на реда, името на полето, логическо условие и стойност или комбинация от аргументи.

## Операция

За следващите аргументи можете да избирате между логическите операции И и ИЛИ.

## Име на поле

Задава имената на полетата от текущата таблица за включване като аргументи. Ако няма текст за имена на полетата, тук ще видите идентификаторите на колоните.

## Условие

Задава операциите за сравнение, чрез които да бъдат свързани стойностите на полетата Име на поле и Стойност.

## Стойност

Задава стойност за филтриране на полето.

Списъчното поле Стойност съдържа всички възможни стойности за зададеното Име на поле. Изберете стойността, която да бъде използвана във филтъра. Можете да избирате и специалните стойности - празно - и - не празно -.

Ако използвате функцията за филтриране в таблици или формуляри на бази от данни, въведете в текстовото поле Стойност стойността, която да бъде използвана за филтриране.

## Настройки

Показва допълнителни настройки за филтриране.