Съдържание
Индекс 🔎︎

# Хипервръзка

Присвоява нова хипервръзка или редактира избраната хипервръзка. Хипервръзката представлява връзка към файл в Интернет или локалната система.

Можете също така да припишете или редактирате наименувана котва на HTML, или показалец, която служи за препращане към определено място в документа.

За достъп до тази команда...

Изберете раздела Форматиране - Знак - Хипервръзка.

## Хипервръзка

Задайте свойствата на хипервръзката.

### URL

Въведете URL адрес за файла, който желаете да се отвори при щракване върху хипервръзката. Ако не зададете рамка – местоназначение, файлът ще се отвори в текущия документ или рамка.

### Преглед

Намерете файла, към който желаете връзка, и щракнете върху Отваряне.

### Обръщение

Въведете текста, който искате да се показва за хипервръзката.

### Събития

Укажете събитие, което да се задейства при щракване върху хипервръзката.

### Име

Въведете име за хипервръзката. LibreOffice ще вмъкне в хипервръзката етикет NAME:

<A HREF="http://www.example.com/" NAME="Текст на името" TARGET="_blank">Бележка</A>

### Рамка

Въведете името на рамката, в която желаете да се отвори свързаният файл, или изберете предварително дефинирана рамка от списъка. Ако оставите това поле празно, свързаният файл ще се отваря в текущия прозорец на браузъра.

Име на рамка | Определение
--- | ---
Наименувани елементи | Файлът се отваря в наименувана рамка в текущия документ на HTML.
_self | Файлът се отваря в текущата рамка.
_blank | Файлът се отваря в нова страница.
_parent | Файлът се отваря в родителската рамка на текущата рамка. Ако няма родителска рамка, се използва текущата.
_top | Файлът се отваря в най-горната рамка в йерархията.

## Знакови стилове

Задайте настройките за форматиране на хипервръзката.

### Посетени връзки

Изберете стил за форматиране на посетените връзки от списъка. За да добавите или промените стил в този списък, затворете диалоговия прозорец и щракнете върху иконата Стилове в лентата с инструменти Форматиране.

### Непосетени връзки

Изберете стил за форматиране на непосетените връзки от списъка. За да добавите или промените стил в този списък, затворете диалоговия прозорец и щракнете върху иконата Стилове в лентата с инструменти Форматиране.

Теми, свързани с показаната

Диалогов прозорец Хипервръзка

Присвояване на макрос