Съдържание
Индекс 🔎︎

# Подравняване на текст

Служи за задаване на настройките за подравняване на текущия текстов абзац в контейнера му.

Контейнерът може да бъде страница от текстов документ, клетка от таблица, текстово поле, фигура от рисунка.

За достъп до тази команда...

Изберете Форматиране - Подравняване (LibreOffice Writer, LibreOffice Calc).

Изберете Фигура - Подравняване (с избрани обекти) (LibreOffice Draw).

Отворете контекстното меню - изберете Подравняване (с избрани обекти) (LibreOffice Impress, LibreOffice Draw).

## Отляво

Подравнява избрания абзац или абзаци по лявото поле на контейнера.

## Отдясно

Подравнява избрания абзац или абзаци по дясното поле на контейнера.

## Центрирано

Центрира избрания абзац или абзаци спрямо ширината на обхващащия ги контейнер.

## Двустранно

Подравнява избрания абзац или абзаци едновременно спрямо лявото и дясното поле на контейнера. Ако искате, можете да зададете настройка за подравняване и за последния ред от абзаца, като изберете Форматиране - Абзац - Подравняване.

## Отгоре

Вертикално подравнява избрания текст към горния край на контейнера.

## Центриране

Вертикално центрира избрания текст в контейнера.

## Отдолу

Вертикално подравнява избрания текст към долния край на контейнера.